Izvor: N1

Nova fontana na Slaviji u Beogradu pravi "nesnosnu buku" i uopšte nam nije jasno kako ćemo živeti u njenoj blizini, kazalo je agenciji Beta nekoliko gradjana Beograda

"Fontana je juče treštala od ujutru do posle deset uveče. Ja sam iza podneva pobegla od kuće jer nisam mogla to da podnesem", kazala je jedna Beogradjanka iz tog dela grada.

POVEZANE VESTI Zasijala fontana na Slaviji

"Na uglu Njegoševe i Beogradske je zvučalo kao da neko u stanu pored pravi žurku na baš lošem ozvučenju, nekoliko pesama se vrti u krug i sve jako podseća na ono kinesko mučenje", rekao je jedan Beogradjanin koji živi u tom delu grada.



Više gradjana je kazalo da su zvali komunalnu policiju, gde im je rečeno da nisu nadležni za taj slučaj, a isto im je rečeno i u komunalnoj inspekciji.



"Jutros pričamo u komšiluku, svi očajni zbog perspektive života u blizini prokletinje koju puštaju zvanično u pogon, a očito niko neće da se pozabavi terorom kojem su izloženi ljudi koji žive ili rade u blizini fontane", dodala je još jedna Beogradjanka iz tog kraja.